<classify> NAIROBI, KENYA NAIBU Mwenyekiti wa Chama tawala cha Jubilee JP, DavidMurathe amejiuzulu wadhifa wake huo, akisema hawezi kukaa meza moja na NaibuRais William Ruto. Akitoa tangazo hilo juzi, Murathe alisema hataendelea naumakamu mwenyekiti wa JP ikizingatiwa anapania kumzuia Ruto kuwania urais mwaka2022. Siku moja kabla ya kujiuzulu, alisema ataelekea Mahakama yaJuu kutaka ufafanuzi wa Katiba kuhusu hatma ya Dk. Ruto kuwania urais, pamojana kumzuia. Sioni haja ya kusalia katika chama kama makamu mwenyekitiwakati huohuo kuwa katika baraza moja la Taifa la chama na mtu ambayenitampeleka mahakamani kumzuia kuwania urais, Murathe alisema. Kwenye kikao na wanahabari mjini hapa, mbunge huyu wazamani wa Gatanga alisema harakati za kumzuia naibu rais kuwania urais 2022 ni zakebinafsi. Ninasimama kidete na matamshi yangu ambayo nibinafsi. Kuna watu tulio na mawazo sawa, lakini yasichukuliwe ya kurushianacheche za matusi, alisema. Desemba 26, mwaka jana Murathe alizungumza na wakazi wa Kauntiya Vihiga akisema jamii ya Mlima Kenya haijatia saini mkataba wowote kumuungamkono Ruto kuwania urais mwaka 2022. Alisema jamii hiyo haina deni lolote kwa naibu rais nakwamba iwapo Rais Uhuru Kenyatta ana ahadi yoyote ni suala lao binafsi; Kenyattana Ruto. Kuna madai kuwa Rais Kenyatta aliingia makubaliano ya kuongozakwa muda wa 10 Ruto akiwa naibu wake kisha 2022 amuunge mkono kuwa rais. Hata hivyo, Murathe alitupilia mbali suala hilo akitakaaliye na ushahidi aoneshe taifa mkataba huo. Kauli ya Murathe kuhusu siasa za urithi za 2022 zimeibuahisia tofauti ndani ya Jubilee, wachangunuzi wa masuala ya kisiasa wakihojiiwapo ametumwa na Rais Kenyatta kutuma ujumbe. Pamoja na Murathe kutoa kauli ya kujiuzulu, ripoti zinasemaRuto amemlalamikia Kenyatta, ambaye akamtaka mshirika wake huyo kujiuzulu ilikuepusha kukimega chama hicho.  <topic>: KIMATAIFA 